Διερεύνηση παραγόντων ευεξίας στον χορό αναψυχής ως ενσώματη πρακτική
Creators: name: Ζαφειρούδη, Αγλαΐα Γεωργίου
Publisher: name: Aristotle University of Thessaloniki
Year: 2024
Subjects: Διδασκαλία χορού
Ελεύθερος χρόνος
Χορογραφία
Dance teaching
Leisure time
Choreography

description: Ο χορός ως κινητική δραστηριότητα και παράλληλα δημιουργική μορφή τέχνης, έχει την ικανότητα να παρέχει μια ενεργή, μη ανταγωνιστική μορφή άσκησης κατά τη διάρκεια του ελεύθερου χρόνου που μπορεί να ενισχύσει τη σωματική και την ψυχική ευεξία σε ποικίλους πληθυσμούς. Σκοπός της παρούσας έρευνας ήταν η διερεύνηση της συμμετοχής ενηλίκων σε διάφορες χορευτικές πρακτικές και στυλ χορού κατά τη διάρκεια του ελεύθερου χρόνου και η επίδραση στην ενσυνειδητότητα, στην αυτοσυμπόνια και στην ικανοποίηση από τη ζωή - τρεις παράγοντες που επηρεάζουν την γενικότερη ψυχολογική ευεξία κι ευημερία- και η διερεύνηση των μεταξύ τους σχέσεων. Στην έρευνα συμμετείχαν εννιακόσιοι δώδεκα χορευτές (εκατό ογδόντα δυο άνδρες και επτακόσιες τριάντα γυναίκες) από στούντιο και συλλόγους χορού στην Ελλάδα. Για την αξιολόγηση των τριών παραγόντων χρησιμοποιήθηκαν οι Ελληνικές εκδόσεις των κλιμάκων Επίγνωσης Προσοχής και Συνείδησης, Ικανοποίησης από τη ζωή και Αυτοσυμπόνιας. Στα αποτελέσματα η πολλαπλή ανάλυση διακύμανσης υποστήριξε στατιστικά σημαντικές διαφορές σε δημογραφικά χαρακτηριστικά στην ικανοποίηση από τη ζωή. Επίσης ανέδειξε διαφορές ως προς τα στυλ/είδη χορού με τα άτομα που συμμετέχουν στους κοινωνικούς χορούς όπως τάνγκο, λατινοαμερικάνικους και παραδοσιακό χορό, να εμφανίζουν μεγαλύτερη ενσυνειδητότητα κι αυτοσυμπόνια σε σχέση με το μπαλέτο και τον σύγχρονο/μοντέρνο χορό. Η ανάλυση συσχέτισης υποστήριξε υψηλή θετική σχέση μεταξύ ενσυνειδητότητας, αυτοσυμπόνιας και ικανοποίησης από τη ζωή. H ανάλυση διακύμανσης μιας κατεύθυνσης ανέδειξε ότι τα άτομα που συμμετέχουν σε χορευτικές πρακτικές με υψηλό βαθμό ενσυνειδητότητας σημείωσαν υψηλό βαθμό αυτοσυμπόνιας και ικανοποίησης από τη ζωή, καθώς επίσης και τα άτομα με χαμηλό βαθμό ενσυνειδητότητας σημείωσαν χαμηλό βαθμό αυτοσυμπόνιας και ικανοποίησης από τη ζωή. Συμπερασματικά η ενασχόληση με τον χορό επιδρά θετικά στην ψυχική ευεξία και συνδέεται με τη θεωρία της σωματοποίησης μέσω της ενσυνειδητότητας. Προτείνονται τεχνικές και μέθοδοι διδασκαλίας που καθιστούν τον χορό ενσώματη πρακτική, εργαλείο για την προώθηση διαφορετικού τρόπου ζωής και τη στήριξη της δημόσιας υγείας.
description: As a movement activity and creative art form, dance has the ability to provide an active, non-competitive form of leisure time exercise that enhance physical and mental well-being in diverse populations. The purpose of this study was to investigate the participation of adults in various dance practices and styles during leisure time and the effect on mindfulness, self-compassion and life satisfaction - three factors that influence general psychological well-being - and the investigation of the relationships between them. A total of nine hundred twelve dancers (one hundred eighty-two men and seven hundred thirty women) participated in the present study from dance studios and clubs in Greece. Participants completed the Greek versions of the Awareness, Attention and Consciousness Scale, Life Satisfaction Scale and Self-Compassion Scale. Multiple analysis of variance revealed statistically significant differences in demographic characteristics in life satisfaction. It also highlighted differences in dance styles with people participating in social dances such as tango, Latin American and traditional dancers showing greater awareness and self-compassion compared to ballet and contemporary/modern dance. Correlation analysis indicated a high positive correlation between mindfulness, self-compassion and life satisfaction. One-way analysis of variance revealed that individuals participating in dance practices with high mindfulness scored high in self-compassion and life satisfaction, as well as individuals with low mindfulness scored low in self-compassion and life satisfaction. Engaging in dance has a positive effect on mental well-being and is linked to the theory of embodiment through mindfulness. Techniques and teaching methods are proposed for application that provide dance an embodied practice as a tool to promote a diverse lifestyle and support public health.